Translate the text from Welsh to English.



 
Daw ei rybudd cyn iddo draddodi araith yng nghynhadledd flynyddol Cymdeithas y Bar ar gyfer Cyfraith Gyfansoddiadol a Gweinyddol, union 24 mlynedd ers i Gynulliad Cenedlaethol Cymru – sef Senedd Cymru nawr – ddod i fodolaeth.


Dywedodd Mick Antoniw nad yw’r setliad datganoli yn ystod y cyfnod hwn erioed wedi bod dan gymaint o straen ag y mae nawr, gan gyfeirio at yr achosion niferus pan fo Llywodraeth y DU wedi torri Confensiwn Sewel. Mae’r Confensiwn hwn yn datgan na fydd Senedd y DU fel arfer yn deddfu mewn materion datganoledig heb gydsyniad y seneddau datganoledig.


Yn y blynyddoedd diwethaf, mae Deddf Marchnad Fewnol y DU, y Ddeddf Cymwysterau Proffesiynol a’r Ddeddf Rheoli Cymorthdaliadau wedi dod i rym heb gydsyniad Senedd Cymru. Yn y misoedd diwethaf, mae Senedd Cymru hefyd wedi pleidleisio i wrthod cydsyniad ar gyfer Bil Cyfraith yr UE a Ddargedwir a’r Bil Mudo Anghyfreithlon. Mae’r ddau fil hyn wrthi’n mynd drwy’r broses ddeddfwriaethol ar hyn o bryd.


Dywedodd Mick Antoniw:



> “Er ein hymdrechion ni i weithio ar y cyd, mae Llywodraeth y Deyrnas Unedig wedi dewis arddel agwedd ganolog, unochrog a dinistriol tuag at y setliad datganoli.
> 
> 
> “Droeon, maen nhw wedi bwrw ymlaen â deddfwriaeth mewn meysydd datganoledig heb gydsyniad Senedd Cymru. Wrth wneud hynny, maen nhw’n amharchu corff sydd wedi’i ethol yn ddemocrataidd ac yn atal y bobl wnaeth ethol ei aelodau rhag cael atebolrwydd. Dydy’r setliad datganoli erioed wedi bod dan gymaint o straen â hyn yn ystod yr holl amser ers ei sefydlu, 24 mlynedd yn ôl.
> 
> 
> “Ac mae’r cyfansoddiad dan straen mewn ffyrdd eraill heblaw am yr ymosodiadau hyn ar y setliad datganoli. Mae Llywodraeth y Deyrnas Unedig yn fwriadol yn tanseilio seneddau a’r llysoedd, sefydliadau sy’n gwneud gwaith hanfodol o ran craffu, gwirio a chadw cydbwysedd. Mae rhyddid sifil dan warchae, gan gynnwys drwy’r Bil Trefn Gyhoeddus sy’n bygwth gwanhau rhyddid sylfaenol o ran yr hawl i brotestio. Ac yn sgil cyflwyno cardiau adnabod pleidleiswyr, cafodd tua 14,000 eu troi i ffwrdd o orsafoedd pleidleisio yn etholiadau lleol Lloegr, gan godi pryderon mawr am uniondeb y system etholiadol.”


Ychwanegodd Mick Antoniw:



> “Dydy parhau â phethau fel y maent ddim yn opsiwn, ac mae’r sylfeini ar gyfer diwygio eisoes wedi’u sefydlu. Nododd y Comisiwn ar Ddyfodol y Deyrnas Unedig, a gafodd ei gadeirio gan Gordon Brown, gyfres o gynigion radical tua diwedd y llynedd ar gyfer diwygio cyfansoddiadol – gan gynnwys ail\-lunio Confensiwn Sewel mewn ffordd newydd sy’n rhoi grym cyfreithiol iddo. Erbyn diwedd eleni, mae disgwyl y bydd y Comisiwn Annibynnol ar Ddyfodol Cyfansoddiadol Cymru wedi cyhoeddi ei adroddiad terfynol, gan adeiladu ar ei adroddiad interim ar ôl parhau â’i sgwrs â phobl Cymru.
> 
> 
> “Mae’n ddyletswydd ar bob gwleidydd i adeiladu ar y sylfeini hyn, gwrando ar farn y bobl ry’n ni’n eu gwasanaethu, parchu’r cyfansoddiad a sicrhau bod gennym strwythurau wedi’u diwygio sy’n gallu gwella canlyniadau a chryfhau cymunedau.”







Translation:


 
It comes ahead of a speech to the Constitutional and Administrative Law Bar Association’s annual conference, delivered 24 years to the day since the National Assembly for Wales – now the Welsh Parliament – came into existence.


Mick Antoniw said that during this period the devolution settlement has never been under as much strain as it is now, citing the UK government’s regular breaches of the Sewel Convention – which sets out that the UK’s Parliament will not normally legislative in devolved matters without the consent of the devolved parliaments.


Recent years have seen the UK Internal Market Act, the Professional Qualifications Act and the Subsidy Control Act come into force without consent from the Senedd. In recent months the Senedd has also voted to refuse consent for the Retained EU Law Bill and the Illegal Migration Bill, which are currently going through the legislative process.


Mick Antoniw said:



> “Despite our efforts to work collaboratively, the UK government has chosen a centralised, unilateral and destructive approach to the devolution settlement.
> 
> 
> “It has repeatedly pushed ahead with legislation in devolved areas without the consent of the Senedd. In doing so it disrespects a democratically elected body and denies the people who elected its members of accountability. We have never seen this level of strain in the devolution settlement during the entire 24 years of its existence.
> 
> 
> “And these attacks on the devolution settlement are not the only way the constitution is under strain. The UK government is actively undermining parliaments and the courts, institutions that provide vital scrutiny as well as checks and balances. Civil liberties are under attack, including through the Public Order Bill which risks weakening fundamental freedoms around the right to protest. And the introduction of Voter ID saw around 14,000 turned away from polling stations in English local elections, raising real concerns over the integrity of the electoral system.”


Mick Antoniw added:



> “Carrying on with the status quo is not an option, and the foundations for reform are in place. The Commission on the UK’s Future, chaired by Gordon Brown, set out a series of radical proposals for constitutional reform at the end of last year – including a new legally binding formulation of the Sewel convention. And by the end of this year the Independent Commission on the Constitutional Future of Wales is due to publish its final report, building on its interim report after extending its conversation with the people of Wales.
> 
> 
> “It is incumbent on all politicians to build on these foundations, listen to the views of the people we serve, respect the constitution and deliver reformed structures that can improve outcomes and strengthen communities.”